CELEX: 62021TN0695
Language: fi
Date: 2021-10-28 00:00:00
Title: Asia T-695/21: Kanne 28.10.2021 – Alauzun ym. v. komissio

3.1.2022   
            
            
               FI
            
            
               Euroopan unionin virallinen lehti
            
            
               C 2/45
            
         
      Kanne 28.10.2021 – Alauzun ym. v. komissio
      (Asia T-695/21)
      (2022/C 2/62)
      Oikeudenkäyntikieli: ranska
      
         Asianosaiset
      
      
         Kantajat: Virginie Alauzon (Saint-Cannat, Ranska) ja 774 muuta kantajaa (edustajat: asianajaja F. Di Vizio)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että Euroopan komissio on lainvastaisesti jättänyt sisällyttämättä karsinogeenisuutta ja genotoksisuutta koskevia kokeita mRNA-teknologiaan perustuviin rokotteisiin liittyvään esikliiniseen vaiheeseen
               
            
                  —
               
               
                  velvoittamaan Euroopan komission sisällyttämään karsinogeenisuutta ja genotoksisuutta koskevat kokeet sellaisiin mRNA-teknologiaan perustuviin rokotteisiin liittyvään esikliiniseen vaiheeseen, joille ei vielä ole annettu lupaa EMA:n menettelyssä
               
            
                  —
               
               
                  velvoittamaan Euroopan komission sisällyttämään karsinogeenisuutta ja genotoksisuutta koskevat kokeet sellaisiin mRNA-teknologiaan perustuviin rokotteisiin liittyvään lääkevalvonnan vaiheeseen, joille on jo annettu lupa EMA:n menettelyssä
               
            
                  —
               
               
                  kehottamaan komissiota toimittamaan kantajille seuraavat tiedot:
                  
                              —
                           
                           
                              täsmällinen säännösperusta, jonka perusteella kyseisiä kokeita ei ole sisällytetty esikliinisten kokeiden vaiheeseen ja lääkevalvonnan vaiheeseen
                           
                        
                              —
                           
                           
                              säännöstö, jossa vahvistetaan pakolliset kokeet, joita edellytetään, jotta mRNA-teknologiaan perustuville rokotteille voidaan antaa lupa
                           
                        
            
                  —
               
               
                  velvoittamaan Euroopan komission korvaamaan kaikki kantajille aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat unionin oikeuden rikkomiseen ja komission toimimatta jättämiseen. Kantajat väittävät tältä osin ensinnäkin, ettei komissio ole noudattanut SEUT 168 artiklasta johtuvaa velvollisuuttaan varmistaa ”ihmisten terveyden korkeatasoinen suojelu”, kun se on myöntänyt ehdollisen markkinoille saattamista koskevan luvan mRNA-teknologiaan perustuville rokotteille, vaikka karsinogeenisuutta ja genotoksisuutta koskevia kokeita ei ollut tehty.